Tove Alexandersson

Tove Malin Frida Alexandersson (s. 7. syyskuuta 1992) on ruotsalainen suunnistaja ja hiihtosuunnistaja. Hän on voittanut suunnistuksessa kaksikymmentäkolme ja hiihtosuunnistuksessa kymmenen maailmanmestaruutta. Lisäksi hän voittanut maailmanmestaruuden vuorihiihdossa ja vuorijuoksussa.

 Suunnistus 
Nuorten MM-kilpailuissa Alexandersson on voittanut kahdeksan mitalia, joista viisi on kultaa. Hän voitti vuosina 2009 ja 2010 nuorten MM-kultaa keskimatkalta sekä vuonna 2011 kultaa viestistä, hopeaa keskimatkalta ja pronssia pitkältä matkalta. Vuonna 2012 hän voitti kultaa sprintistä ja keskimatkalta sekä saavutti hopeaa viestistä.

Ensimmäisiin aikuisten arvokilpailuihinsa Alexandersson osallistui Savoien MM-kilpailuissa 2011, jossa hän voitti viestipronssia. Hän suunnisti keskimmäisen osuuden, Helena Janssonin juostessa avausosuuden ja Annika Billstamin juostessa ankkuriosuuden. Falunin EM-kilpailuissa 2012 Alexandersson saavutti pronssia viestissä sekä sijoittui neljänneksi pitkällä matkalla ja viidenneksi keskimatkalla. Lausannen MM-kilpailuissa 2012 hän saavutti hopeaa viestissä ja keskimatkalla. Sotkamon MM-kilpailuissa 2013 hän saavutti hopeaa pitkällä matkallahttp://online.woc2013.fi/tulokset/fi/2013_woc_long/women/tilanne/2/0/  ja keskimatkallahttp://yle.fi/urheilu/draamaa_mm-rasteilla_rantaselle_pronssi_kaupille_jalleen_karvas_pettymys/6731666. Viestissä hän jäi Ruotsin joukkueen ankkurina neljänneksi, ja se oli Alexanderssonin aikuisten MM-kisauran ensimmäinen mitaliton kilpailu sekä koko MM-kisahistorian ensimmäinen kerta, kun Ruotsi jäi naisten viestissä ilman mitalia. Palmelan EM-kilpailuissa 2014 Alexandersson saavutti pronssia keskimatkalla. Trentinon MM-kilpailuissa 2014 hän saavutti hopeaa sprintissä http://yle.fi/urheilu/niemi_suunnistussprintin_mm-finaalissa_yhdeksas/7340140 ja pitkällä matkalla http://yle.fi/urheilu/venalaissuunnistaja_yllatysvoittoon__haajanen_paras_suomalainen/7347543 sekä pronssia keskimatkalla http://yle.fi/urheilu/kaupille_paha_pettymys_keskimatkalla_ruotsalaisjuhlat/7351839 ja Ruotsin viestijoukkueessa. http://yle.fi/urheilu/suomi_jai_viidenneksi_-_sveitsi_vei_viestin_mm-kultaa/7352796 Invernessin MM-kilpailuissa 2015 saavutuksena oli vain pitkän matkan neljäs sija.

Suunnistuksen arvokisavoittajaksi Alexandersson nousi vuonna 2016. Jeseníkin EM-kilpailuissa hän voitti kultaa keskimatkalla ja pitkällä matkalla sekä sai hopeaa viestissä. Strömstadin MM-kilpailuissa hän voitti kultaa keskimatkalla ja pitkällä matkalla sekä sijoittui viidenneksi viestissä. Vuoden 2017 MM-kilpailuissa Tartossa hän voitti kultaa keskimatkalla, pitkällä matkalla ja viestissä. Sprintissä hänet hylättiin. Ticinon EM-kilpailuissa 2018 Alexandersson voitti sprintin ja pitkän matkan ja tuli keskimatkalla toiseksi. Riian MM-kilpailuissa 2018 hän voitti pitkällä matkalla ja sprinttiviestissä kultaa sekä saavutti sprintissä ja viestissä hopeaa. Sarpsborgin MM-kisoissa 2019 hän voitti sekä keski- että pitkän matkan ja viestin. Vuoden 2021 suunnistuksen EM-kilpailuissa Neuchâtelissa Alexandersson voitti sekä sprintin että pudotussprintin. Doksyn MM-kilpailuissa 2021 Alexandersson voitti sprintin, sprinttiviestin, keskimatkan, viestin ja pitkän matkan maailmanmestaruuden. https://yle.fi/urheilu/3-12007901  https://eventor.orienteering.org/Events/ResultList?eventId=7060&groupBy=EventClass  https://eventor.orienteering.org/Events/ResultList?eventId=7062&eventClassId=10905&eventRaceId=7140&overallResults=False  https://eventor.orienteering.org/Events/ResultList?eventId=7063&groupBy=EventClass  https://eventor.orienteering.org/Events/ResultList?eventId=7064&groupBy=EventClass Tanskan MM-kilpailuissa 2022 Alexandersson voitti pudotussprintin, oli mukana voittaneessa sprinttiviestijoukkueessa ja tuli sprintissä kuudenneksi. Viron EM-kilpailuissa 2022 Alexandersson oli pitkällä matkalla toinen. Lisäksi hän oli mukana Ruotsin voittaneessa viestijoukkueessa. Flims Flaaxin MM-kilpailuissa 2023 Alexandersson saavutti maailmanmestaruuden keskimatkalla http://news.worldofo.com/2023/07/15/woc-middle-2023-maps-and-results/ ja viestissähttps://www.suunnistusliitto.fi/2023/07/suomi-neljas-suunnistuksen-naisten-mm-viestissa/ sekä hopeaa pitkällä matkalla. http://news.worldofo.com/2023/07/13/woc-2023-long-maps-and-results/ Italian EM-kilpailuissa 2023 Alexandersson voitti pudotussprintin, oli mukana voittaneessa sprinttiviestijoukkueessa ja tuli toiseksi sprintissä. Edinburghin MM-kilpailuissa 2024 Alexandersson voitti sprintin maailmanmestaruuden. https://yle.fi/a/74-20099539 ja pudotussprintin maailmanmestaruuden. https://yle.fi/a/74-20100028 Saman vuoden EM-kilpailuissa Unkarin Mórissa hän voitti pitkän matkan ja oli mukana Ruotsin kolmanneksi tulleessa viestijoukkueessa. Kuopion MM-kilpailuissa 2025 hän voitti keskimatkan maailmanmestaruuden. https://yle.fi/a/74-20171902 ja hopeaa pitkällä matkalla. https://yle.fi/a/74-20172069 Hän voitti myös viestin maailmanmestaruuden. https://yle.fi/a/74-20172346

Alexandersson voitti O-Ringenin rastiviikon 2011. Maailmancupin kokonaiskilpailun hän voitti vuosina 2014–2018.

 Hiihtosuunnistus 
Nuorten MM-kilpailuissa Alexandersson voitti vuonna 2009 kultaa viestistä ja hopeaa pitkältä matkalta ja keskimatkalta, vuonna 2010 kultaa viestistä ja vuonna 2011 kultaa keskimatkalta ja sprintistä, hopeaa pitkältä matkalta sekä pronssia viestistä. Hän voitti sprintin maailmanmestaruuden Tänndalenin MM-kilpailuissa 2011. Ridderin MM-kilpailuissa 2013 Alexandersson voitti kultaa sprintissä ja sekaparien sprinttiviestissä sekä saavutti hopeaa naisten viestissä ja pronssia pitkällä matkalla. Hamarin MM-kilpailuissa 2015 hän voitti kultaa sprintissä ja viestissä. Krasnojarskin MM-kilpailuissa 2017 Alexandersson voitti kultaa sprintissä, keskimatkalla ja sprinttiviestissä. Piitimessä 2019 Alexandersson voitti sprintin ja pitkän matkan sekä oli keskimatkalla ja viestissä toinen.

 Muut lajit 
Alexandersson on voittanut maailmanmestaruuden myös vuorijuoksussa ja vuorihiihdossa.

 Lähteet 

 Aiheesta muualla 
Tove Alexanderssonin kotisivu

Luokka:Ruotsalaiset suunnistajat
Luokka:Ruotsalaiset hiihtosuunnistajat
Luokka:Vuonna 1992 syntyneet
Luokka:Elävät henkilöt